CELEX: 62015CN0533
Language: et
Date: 2015-10-13 00:00:00
Title: Kohtuasi C-533/15: Eelotsusetaotlus, mille on esitanud Bundesgerichtshof (Saksamaa) 13. oktoobril 2015 – Feliks Frisman versus Finnair Oyj

8.2.2016   
            
            
               ET
            
            
               Euroopa Liidu Teataja
            
            
               C 48/8
            
         Eelotsusetaotlus, mille on esitanud Bundesgerichtshof (Saksamaa) 13. oktoobril 2015 – Feliks Frisman versus Finnair Oyj
   (Kohtuasi C-533/15)
   (2016/C 048/14)
   Kohtumenetluse keel: saksa
   
      Eelotsusetaotluse esitanud kohus
   
   Bundesgerichtshof
   
      Põhikohtuasja pooled
   
   
      Hageja ja kassatsioonkaebuse esitaja: Feliks Frisman
   
      Kostja ja vastustaja kassatsioonimenetluses: Finnair Oyj
   
      Eelotsuse küsimused
   
   
               1.
            
            
               Kas nõukogu 22. detsembri 2000. aasta määruse (EÜ) nr 44/2001 kohtualluvuse ja kohtuotsuste täitmise kohta tsiviil- ja kaubandusasjades (1) artikli 5 punkti 1 alapunkti a tuleb tõlgendada nii, et mõistega „lepingutega seotud asjades” on hõlmatud ka Euroopa Parlamendi ja nõukogu 11. veebruari 2004. aasta määruse (EÜ) nr 261/2004, millega kehtestatakse ühiseeskirjad reisijatele lennureisist mahajätmise korral ning lendude tühistamise või pikaajalise hilinemise eest antava hüvitise ja abi kohta ning tunnistatakse kehtetuks määrus (EMÜ) nr 295/91, artiklist 7 tulenev õigus esitada hüvitisnõue lennuettevõtja vastu, kes on tegelik vedaja, kuid ei ole asjaomase reisija lepingupartner?
            
         
               2.
            
            
               Kui kohaldamisele kuulub määruse (EÜ) nr 44/2001 artikli 5 punkt 1, siis
               kas mitmest lennust koosneva reisijateveo korral ilma märkimisväärse ooteajata lennujaamades ümberistumisel tuleb esimese etapi lennu väljumiskohta pidada asjaomase kohustuse täitmise kohaks määruse (EÜ) nr 44/2001 artikli 5 punkti 1 alapunkti b teise taande tähenduses, olgugi et lennuühenduse teostasid erinevad lennuettevõtjad ja hagi on suunatud tegeliku vedaja vastu, kes teostas ühel järgneval etapil lennu, mis hilines märkimisväärselt?
            
         
      (1)  EÜT L 12, lk 1; ELT eriväljaanne 19/04, lk 42.